Layoutskolen
Komputer for alles store layoutskole viser dig, hvordan du laver spændende layout, der på en gang er flot og lader dig fortælle, hvad du vil, på en effektiv måde.

Du kan klikke på Læs Guide for at læse Regnearksskolen her på skærmen i PDF-formatet. Det kræver, at du har installeret Acrobat Reader på computeren.

Klik på knappen Installér for at installere programmet Serif PagePlus 5, som er det program, Layoutskolen er bygget over. Programmet er et komplet layoutprogram (på engelsk), der er gratis at bruge uden begrænsninger. For at bruge programmet skal du registrere det over internettet, hvilket også er gratis. Du kan læse mere om PagePlus og registreringsproceduren herunder.

Serif PagePlus 5.0
Med programmet PagePlus 5.0 har du fået hele grafikerens værktøjskasse foræret. Og i Layoutskolen i bladet lærer du at bruge værktøjerne til at lavet flotte og spændende plakater, visitkort, nyhedsbreve, brochurer - ja, faktisk en hvilken som helst tryksag. på en stilren og overbevisende måde.

Nødvendig registrering:
Du skal registrere PagePlus for at blive ved med at bruge det. Registreringen er gratis. Du kan vælge menupunktet Help/Registration Wizard… for at registrere med det samme, eller du kan vente indtil programmet på et tidspunkt tvinger dig til det. Hvis du selv vælger at registrere, vil mange af felterne blive udfyldt automatisk.

Når du registrerer PagePlus, kommer du til et vindue, hvor du skal indtaste navn og e-mailadresse og derefter klikke på Register online. 

Du bliver nu sendt til en internetside, hvor du skal klikke på linket Register nederst på siden. Det fører til en ny side, hvor du enten kan vælge at ringe til et dansk nummer eller klikke på Or register online by clicking this link. Vælger du det sidste, kommer du til et skema, der skal udfyldes med serienummer med mere. Men der er en smartere metode:
Gå tilbage til programmet og klik på tilbage-knappen. Klik så Register online igen. Nu sendes du igen til siden med skemaet, men den opdateres automatisk med det meste af det, der skal stå i skemaet. Alle felter med rødt flueben skal være udfyldt.

Når du er færdig med registreringen, får du en e-mail med din registreringsnøgle (key), som skal skrives ind i registreringsguiden.